OpenLLM-France/wikimedia huggingface dataset:
# Nocelles

Nocelles és un llogaret despoblat del municipi d'Isàvena, a la Baixa Ribagorça. Està a la capçalera de la vall de Vacamorta (a la dreta del barranc de Vacamorta, afluent del riu Éssera). Es troba a 1.033 metres d'altitud, al vessant meridional de la Serra del Jordal. És el tercer poble més elevat del Jordal després de Merli i Rin de la Carrasca.
Prop de Nocelles, també despoblat, està Torrueco.

## Història

Nocelles era part de l'antic municipi de Merli. El cens de l'any 1385 de població suma els morabatins de Vilacarles i Nocelles. En total hi havia 12 cases.
L'església de Santa Maria té la nau coberta amb volta de canó. S'accedeix mitjançant arcs de mig punt a les capelles, també cobertes amb volta de canó.

## Referències

* ↑ «Nocelles». Gran Enciclopèdia Catalana. Barcelona: Grup Enciclopèdia Catalana.
* ↑ «Nocelles». Gran Enciclopèdia Catalana. Barcelona: Grup Enciclopèdia Catalana.
* ↑ «Nocelles». Gran Enciclopèdia Catalana. Barcelona: Grup Enciclopèdia Catalana.
* ↑ «Nocelles». Gran Enciclopèdia Catalana. Barcelona: Grup Enciclopèdia Catalana.
* ↑ «Historia del Condado de Ribagorza». Arxivat de l'original el 2017-10-26. [Consulta: 18 octubre 2015].
* ↑ Portal Romànic d'Aragó, Santa Maria de ocelles
# Lucio (pel·lícula)

Lucio és una pel·lícula documental espanyola del 2007 dirigida pels realitzadors bascos Aitor Arregi Galdos i Jose Mari Goenaga Balerdi, autors també del guió. Fou estrenada a la Secció Zabaltegui del Festival Internacional de Cinema de Sant Sebastià 2007.

## Sinopsi

El documental tracta sobre que tracta sobre la vida del paleta i militant anarquista Lucio Urtubia, exiliat a França, on va conèixer el mític maquis Quico Sabaté, i que fou protagonista durant dècades de diverses accions en contra del sistema capitalista entre la qual va destacar l'estafa de desenes de milions de dòlars al The First National City Bank of Nova York (actual Citibank) amb els quals va finançar causes anarquistes arreu del món. la premsa francesa el va considerar un Robin Hood contemporani i qui el coneixen com l'últim Quixot.

## Recepció

Als XXII Premis Goya fou nominada al Goya a la millor pel·lícula documental. També va rebre una menció especial del públic al Festival Internacional de Cinema a Guadalajara.

## Referències

* ↑ “Lucio”, un documental con guión de thriller, rfi.fr, 3 d'abril de 2008
* ↑ "Lucio" en el Festival de San Sebastián, Público, 25 de setembre de 2007
* ↑ Aitor Arregi estrenará el documental 'Lucio' en el Festival de Donostia, Diario Vasco, 18 de setembre de 2007
* ↑ Lucio al web dels Goya
* ↑ Lucio el anarquista, El País, 1 de febrer de 2008
# Cantó de Saumur-Nord

El cantó de Saumur-Nord és una antiga divisió administrativa francesa del departament de Maine i Loira, situat al districte de Saumur. Té 4 municipis i el cap es Saumur. Va existir de 1963 a 2015.

## Municipis

* Les Rosiers-sur-Loire
* Saint-Clément-des-Levées
* Saint-Martin-de-la-Place
* Saumur (part)

## Història

Llista dels consellers generals successius :
| Data d'elecció | Identitat | Partit |
| 1967-1973 | René Briand | radical, després MRG |
| 1973-1984 | Lucien Gautier | UDR, després RPR |
| 1984-1992 | Lucien Cousseau | RPR |
| 1992-2004 | Paul Boisnier | RPR |
| 2004-2015 | Jean-Michel Marchand | Verts, després PRG |
| les dades anteriors no són pas conegudes ||||
# Magatzems Botines Morera

Els Magatzems Botines Morera és una obra modernista de Cervera (Segarra) protegida com a Bé Cultural d'Interès Local.

## Descripció

Els Magatzems Botines Morera són quatre edificis que es caracteritzen per un remat de forma més o menys triangular amb profusió de motius decoratius de tipus vegetal. L'edifici d'aquest conjunt que avui es conserva millor és el que acull els Tallers Cornellana. La façana s'estructura en dos nivells. La planta baixa és configurada a partir de la portada d'arc de mig punt i dues finestres rectangulars a cada costat. Una cornisa motllurada la separa del tester, amb una obertura central d'arc de mig punt i un remat superior conformat a partir de tres replans -més alt el del mig- culminats per decoració vegetal. Destaca la reixa situada entre dos edificis, pel seu acurat treball de forja i la inscripció "Botines- Morera". Aquesta se sustenta en dos pilars de pedra sobre podis i capitell motllurat.

## Referències

* ↑ «Magatzems Botines Morera». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 maig 2021].
# Tetrafluorur de silici

El tetrafluorur de silici és un compost químic de fórmula SiF₄. Aquesta molècula tetraèdrica bull només 4 graus centígrads per damunt del seu punt de fusió. Va ser sintetitzada per primer cop pel químic John Davy l'any 1812.

## Preparació

Es produeix durant el procés de producció de fertilitzants fosfatats, resultant de l'atac de l'àcid fluorhídric (derivat de la protòlisi de l'apatita (un fosfat de calci que fot contenir fluor)) sobre silicats. En el laboratori, aquest compost es prepara escalfant BaSiF 6 per sobre de 300 graus centígrads. El tetrafluorur de silici també es pot generar introduint sílice en àcid fluorhídric el que dona la següent reaccióː
    4HF + SiO₂ → SiF₄ + 2H₂O

## Usos

Aquest compost es fa servur en microelectrònica i síntesis orgàniques.

## Llocs on es troba

Algunes plomes volcàniques presenten quantitats significants de tetrafluorur de silici. El vulcà japonés Satsuma-Iwojima pot produir unes tones diàries.

## Referències

* ↑ Davy, John «XVIII. An account of some experiments on different combinations of fluoric acid» (en anglès). Philosophical Transactions of the Royal Society of London, 102, 31-12-1812, pàg. 352–369. DOI: 10.1098/rstl.1812.0020. ISSN: 0261-0523.
* ↑ Hoffman, C. J.; Gutowsky, H.S.. «Silicon Tetrafluoride». A: John C. Bailar. Inorganic syntheses (en anglès). volum Volume 4. Nova York: McGraw-Hill, 1953, pages 145-6 [Consulta: 21 juny 2023].
* ↑ Hoffman i Gutowsky, 1953, p. 147-8.
* ↑ Shimizu, Makoto. «Silicon(IV) Fluoride». A: Encyclopedia of Reagents for Organic Synthesis (en anglès). Chichester, UK: John Wiley & Sons, Ltd, 2001-04-15. DOI 10.1002/047084289x.rs011. ISBN 978-0-471-93623-7.
* ↑ Mori, Toshiya; Sato, Masanori «High SiF4/HF ratio detected in Satsuma-Iwojima volcano's plume by remote FT-IR observation». Earth Planets Space, 54, 2002, pàg. 249–256.
# Can Sellarès (Viladecans)

Can Sellarès és una obra del municipi de Viladecans (Baix Llobregat) inclosa en l'Inventari del Patrimoni Arquitectònic de Catalunya.

## Descripció

Es tracta d'un edifici aïllat de planta quadrada, planta baixa, dos pisos i golfes i dues ales laterals amb galeria correguda d'obertures d'arc de mig punt.
La distribució de les obertures és simètrica. La porta d'accés és d'arc carpanell adovellat. El ràfec té imbricacions i la teulada és a dues vessants.

## Història

Aquesta masia havia pertangut a la companyia Roca, Amb una gran extensió de terra, jardins i caps d'esport, era centre de reunió dels jubilats i empleats de l'empresa.

## Referències

* 1 2 3 «Can Sellarès». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 febrer 2016].
# Thalaba ibn Ubayd-Al·lah al-Judhamí

Thalaba ibn Salama al-Judhamí, també conegut simplement com a Thalaba al-Judhamí o Thalaba fou un militar andalusí.
Quan Saragossa es revoltà el 777 contra l'emir Abd-ar-Rahman I ad-Dàkhil, aquest el va enviar a pacificar la ciutat, però Sulayman al-Arabí, en una sortida de cavalleria, el va capturar i els saragossans resistiren el setge. Al-Judhamí fou enviat en presència de Carlemany per demostrar la determinació dels revoltats al suport franc, però, com que en arribar a la ciutat els musulmans no se li reteren, el rei franc va assetjar la ciutat infructuosament el 778, i en la seva retirada patí una nova derrota a la batalla de Roncesvalls.
Finalment, al-Judhamí va derrotar Hussayn ibn Yahya al-Ansarí, valí de Saragossa el 781, quan l'emir va enviar-lo a prendre la ciutat.

## Referències

* ↑ (castellà) Luis Suárez Fernández, Historia de España Antigua y media, p.168
* ↑ Rovira i Virgili, Antoni. Història Nacional de Catalunya, volum II. Edicions Pàtria, 1920, p.431.
# Terres Altes

Terres Altes és el nom dels següents llocs:
* Comarca del Nord-oest, comarca de la regió de Múrcia.
* Terres altes d'Escòcia, conegudes en anglès com a Scottish Highlands.
* Terres Altes (Madagascar), regió biogeogràfica de Madagascar.
Vegeu també: Terra Alta (desambiguació)
# Lodhika

Lodhika fou un estat tributari protegit al prant de Halar, agència de Kathiawar, presidència de Bombai. La capital era el poble de Lodhika amb 1.810 habitants, a uns 25 km a sud-oest de Rajkot i 25 km al nord-oest de Gondal.
Està format per dotze pobles amb dos tributaris separats. La superfície era de 39 km² i la població el 1881 de 4.655 habitants. Els ingressos s'estimaven el 1882 en 2500 lliures i el tribut era de 128 lliures al govern britànic i 40 al nawab de Junagarh.
Era un estat de setena classe fundat per Jasaji I i Fulaji, sisè i setè fills de Mehramanji II de Rajkot; el primer va rebre en feu Bhichri i alguns altres pobles i el segon Khokhadda i algun poblets.

## Llista de thakurs
### Branca Sènior

* Jasaji I
* Khimaji (fill)
* Nagabhai (fill)
* Abhairajji (germà)
* Jasaji II (fill)
* Abhaisinhji (fill)
* Harisinhji (fill)
* Amarsinhji (fill)
* Dansinhji (germà) ?-1917
* Mulvaji (fill) 1917-1949

### Branca Júnior

* Fulaji
* Nathuji (fill)
* Mepoji (fill)
* Baliaji (germà)
* Kesabhi (fill)
* Fulabhi (fill)
* Rasabhi (germà)
* Pathuba (fill)
* Ratansinhji (fill) ?-1919
* Viyaysinhji 1919-1949

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Manfred Bues

Manfred Bues (Greifswald, 5 d'agost de 1913 - Kaiserslautern, 4 de setembre de 2012) va ser un atleta alemany, especialista en el curses de velocitat, que va competir durant la dècada de 1930.
En el seu palmarès destaca una medalla d'or en els 4x400 metres al Campionat d'Europa d'atletisme de 1938, tot formant equip amb Hermann Blazejezak, Erich Linnhoff i Rudolf Harbig.
Durant la Segona Guerra Mundial va passar cinc anys empresonat a la Unió Soviètica. Després de la guerra va treballar com a professor a Kaiserslautern. És coautor del llibre Leichtathletischer Mehrkampf bei den Bundes-Jugendspielen publicat el 1958.

## Millors marques

* 100 metres. 10.8" (1937)
* 200 metres. 22.0" (1937)
* 400 metres. 48.8" (1938)

## Referències

* ↑ «Flash-News des Tages». Arxivat de l'original el 2020-06-07. [Consulta: 7 juny 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 7 juny 2020].
* ↑ «Rudolf Harbig war seiner Zeit weit voraus». [Consulta: 7 juny 2020].
* ↑ Klaus Amrhein: Biographisches Handbuch zur Geschichte der Deutschen Leichtathletik 1898–2005. 2 volums. Deutsche Leichtathletik Promotion-und Projektgesellschaft, Darmstadt 2005
# Nocario

Nocario (en cors Nucariu) és un municipi francès, situat a la regió de Còrsega, al departament d'Alta Còrsega. L'any 1999 tenia 42 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 70 | 90 | 70 | 41 | 33 | 42 |

## Administració

Llista d'alcaldes :
| Període | Identitat | Partit | Qualitat |
| 2008- | Paul Battesti | | |
# Marecottita

La marecottita és un mineral de la classe dels sulfats, que pertany al grup de la zippeïta. Rep el seu nom de la localitat de Les Marécottes, a Suïssa, on va ser descoberta.

## Característiques

La marecottita és un sulfat de fórmula química Mg₃(UO₂)₈(SO₄)₄O₆(OH)₂·28H₂O. Va ser aprovada com a espècie vàlida per l'Associació Mineralògica Internacional l'any 2001. Cristal·litza en el sistema triclínic. La seva duresa a l'escala de Mohs és 3. L'exemplar que va servir per a determinar l'espècie, el que es coneix com a material tipus, es troba conservat al Museu Mineralògic Cantonal de Lausana, a Suïssa.
Segons la classificació de Nickel-Strunz, la marecottita pertany a «07.EC: Uranil sulfats amb cations de mida mitjana i grans» juntament amb els següents minerals: cobaltzippeïta, magnesiozippeïta, niquelzippeïta, natrozippeïta, zinczippeïta, zippeïta, rabejacita, sejkoraïta-(Y) i pseudojohannita.

## Formació i jaciments

Es produeix com a producte de l'alteració de l'uraninita. Va ser descoberta a la prospecció d'urani de La Creusa, a la localitat de Les Marécottes, a la vall de Le Trient (Valais, Suïssa). També ha estat descrita en alguns indrets de la República Txeca, a la província de Trento (Itàlia), i a l'estat d'Utah, als Estats Units.

## Referències

* ↑ «Marécottite» (en anglès). Mindat. [Consulta: 1r juliol 2017].
# Carice van Houten

Carice Anouk van Houten (Leiderdorp, 5 de setembre de 1976) és una actriu de teatre, cinema i sèries de televisió neerlandesa. Ha guanyat cinc Premis La Vedella d'Or pels seus papers a Suzy Q (1999), Undercover Kitty (2001), El llibre negre (2006), De Gelukkige Huisvrouw (2010) i Black Butterflies (2011).

## Carrera com a actriu

Carice van Houten obtingué el seu primer paper protagonista a la pel·lícula de televisió Suzy Q, de Martin Koolhoven.
El setembre de 2000 interpretà el paper de la Polly, una cantant i actriu, en una nova posada en escena de Threepenny Opera. Guanyà el Pisuisse Award i el Top Naeff Award per aquella actuació teatral i obtingué el Premi Vedella d'Or pel seu paper a Undercover Kitty (2001).
La seva carrera es projectà internacionalment a partir del seu paper a El llibre negre, de Paul Verhoeven, pel·lícula en què interpretà el paper de Rachel Steinn.
El 2008 participà amb el director Bryan Singer a la pel·lícula Operació Valquíria, juntament amb Tom Cruise, Kenneth Branagh i Stephen Fry.
El 2010 participà amb el director Christopher Smith a la pel·lícula Black Death, i des del 2012 participa en la sèrie d'HBO Game of Thrones fent el paper de Melisandre.

## Filmografia

| Any | Pel·lícula | Paper | Notes |
| 1997 | 3 ronden | Emily | |
| 1998 | Ivory Guardians | | |
| 1999 | Suzy Q | Suzy | |
| 2001 | Storm in mijn hoofd | Peaseblossom/Titania | |
| 2001 | AmnesiA | Sandra | |
| 2001 | Undercover Kitty | Minoes | |
| 2002 | The Wild Boar | Pandora | |
| 2003 | Father's Affair | Monika | |
| 2005 | Black Swans | Marleen | |
| 2005 | Lepel | Miss Broer | |
| 2005 | Bonkers | Lis | |
| 2006 | A Thousand Kisses | Samarinde | |
| 2006 | Black Book | Rachel Stein a.k.a. Ellis De Vries | Nominació − European Film Award for Best Actress Nominació − Saturn Award for Best Actress |
| 2007 | Love is All | Kiki Jollema | |
| 2008 | Dorothy Mills | Jane Van Dopp | |
| 2008 | Valkyrie | Nina Schenk Gräfin von Stauffenberg | Nominació − Saturn Award for Best Supporting Actress |
| 2009 | Stricken | Carmen | |
| 2009 | From Time to Time | Maria Oldknow | |
| 2010 | Repo Men | Carol | |
| 2010 | The Happy Housewife | Lea | |
| 2010 | Black Death | Langiva | |
| 2010 | Satisfaction | | |
| 2011 | Intruders | Susanna | |
| 2011 | Black Butterflies | Ingrid Jonker | |
| 2011 | Vivaldi | Julietta | |
| 2012 | Jackie | Sophie | |
| 2012 | Family Way | Winnie de Roover | |
| 2013 | The Fifth Estate | Birgitta Jónsdóttir | |
| 2015 | Incarnate | | |
| 2016 | Race | Leni Riefenstahl | |
| 2016 | Brimstone | Anna | |

## Referències

* ↑ ANP. «Carice van Houten wint vijfde Gouden Kalf» (en neerlandès). Nu.nl, 30-09-2011. [Consulta: 2 gener 2016].

## Enllaços externs

* Carice van Houten - Lloc web oficial
# Los Tossalets (Castell de Mur)

Los Tossalets és una muntanya de 1.012,2 metres d'altitud situada en el terme municipal de Castell de Mur, dins de l'antic municipi de Mur, al Pallars Jussà.
És a la part occidental del terme, prop del límit amb Tremp. És al nord-oest del poble del Meüll i al sud-est del Tossal de les Barranques. Representa l'extrem de ponent de la Serra del Castell, i es troba al sud-oest dels Plans i al nord-est de les Feixes.

## Enllaços externs

* Institut Cartogràfic de Catalunya
# Los Titanes

Los Titanes és un balneari del sud de l'Uruguai, ubicat al departament de Canelones. Forma part de la Costa de Oro.

## Geografia

Los Titanes es troba al sud-est del departament de Canelones, al sector 8. Al sud té platges sobre el Riu de la Plata; a l'est limita amb La Tuna, i a l'oest amb el balneari de San Luis.
El balneari s'ubica al km 66 de la Ruta Interbalneària.

## Població

Segons les dades del cens de 2004, Los Titanes tenia 106 habitants.
| Any | Població |
| 1963 | 50 |
| 1975 | 61 |
| 1985 | 82 |
| 1996 | 112 |
| 2004 | 106 |
Font: Institut Nacional d'Estadística de l'Uruguai

## Referències

* ↑ Dades estadístiques de l'Institut Nacional d'Estadística de l'Uruguai (INE) – Cens de 2004 Arxivat 2011-07-21 a Wayback Machine., consultat el 19 d'abril de 2011
* ↑ Dades estadístiques de l'Institut Nacional d'Estadística de l'Uruguai 1963–1996 Arxivat 2012-05-18 a Wayback Machine. (DOC)

## Enllaços externs

* Mapa de Los Titanes (PDF; 138 kB)
# Los Tonilhs

Les Tonils és un municipi francès situat al departament de la Droma i a la regió d'Alvèrnia-Roine-Alps. L'any 2007 tenia 18 habitants.

## Demografia
### Població

El 2007 la població de fet de Les Tonils era de 18 persones. Hi havia 12 famílies de les quals 8 eren unipersonals (8 dones vivint soles i 8 dones vivint soles) i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 25 habitatges, 11 eren l'habitatge principal de la família, 13 eren segones residències i 1 estava desocupat. 23 eren cases i 2 eren apartaments. Dels 11 habitatges principals, 5 estaven ocupats pels seus propietaris, 5 estaven llogats i ocupats pels llogaters i 1 estava cedit a títol gratuït; 2 tenien dues cambres, 3 en tenien tres, 2 en tenien quatre i 4 en tenien cinc o més. 10 habitatges disposaven pel capbaix d'una plaça de pàrquing. A 8 habitatges hi havia un automòbil i a 3 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Les Tonils el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 4 |
| 0 | 55 a 59 | 0 |
| 0 | 50 a 54 | 4 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 13 persones, 8 eren actives i 5 eren inactives. De les 8 persones actives 6 estaven ocupades (4 homes i 2 dones) i 2 estaven aturades (2 dones i 2 dones). De les 5 persones inactives 2 estaven jubilades, 1 estava estudiant i 2 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de comerç i reparació d'automòbils.
L'any 2000 a Les Tonils hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Les Tonils a l'INSEE.
* Évolution et structure de la population Fitxa amb el detall de dades de Les Tonils a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# MEDLINE

MEDLINE (Medical Literature Analysis and Retrieval System Online, o MEDLARS Online, Sistema en línia d'anàlisi i recuperació de Literatura Mèdica) és una base de dades bibliogràfica de ciències de la vida i d'informació biomèdica. Inclou la informació bibliogràfica d'articles de revistes acadèmiques que cobreixen medicina, infermeria, farmàcia, odontologia, veterinària i assistència sanitària, salut pública. MEDLINE també cobreix gran part de literatura en biologia i bioquímica, així com camps com ara l'evolució molecular. El percentatge de cobertura de cada àrea correspon en un 80% a Medicina, un 7% a Infermeria, un 8% a Odontologia i a altres matèries un 5%.
Compilat per la United States National Library of Medicine (NLM o Biblioteca Nacional de Medicina dels Estats Units), MEDLINE està disponible gratuïtament a internet i es poden buscar a través de PubMed i el sistema de Entrez del National Center for Biotechnology Information (NCBI o Centre Nacional per a la Informació Biotecnològica). Conté més de 23 milions de referències a articles de ciències de la salut amb biomedicina. Incloent una llista de cites a articles i la disponibilitat del text. Cal dir que és una font amb més de 5.000 revistes en 40 idiomes diferents.

## Referències

* ↑ Rae, A. R. et al. (2020) ‘A High Recall Classifier for Selecting Articles for MEDLINE Indexing’, AMIA ... Annual Symposium proceedings. AMIA Symposium, 2019, pp. 727–734.
* ↑ «Medline… la base de datos más conocida». [Consulta: 26 octubre 2022].
* ↑ Fischer, I. and Steiger, H.-J. (2020) ‘Toward automatic evaluation of medical abstracts: The current value of sentiment analysis and machine learning for classification of the importance of PubMed abstracts of randomized trials for stroke’, Journal of stroke and cerebrovascular diseases : the official journal of National Stroke Association, 29(9), p. 105042. doi: 10.1016/j.jstrokecerebrovasdis.2020.105042.
* ↑ Campos. «Qué es MEDLINE» (en castellà), 29-06-2016. [Consulta: 26 octubre 2022].

## Enllaços externs

* https://pubmed.ncbi.nlm.nih.gov/
* https://www.ncbi.nlm.nih.gov/
* https://medlineplus.gov/spanish/
# Maennolsheim

Maennolsheim (en alsacià Mannelse) és un municipi francès, situat a la regió del Gran Est, al departament del Baix Rin. L'any 1999 tenia 170 habitants.
Forma part del cantó de Saverne, del districte de Saverne i de la Comunitat de comunes del Pays de Saverne.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 108 | 115 | 123 | 143 | 164 | 170 |

## Administració

Llista d'alcaldes :
| Període | Identitat | Partit |
| 2001- | Anny Kuhn | |
# Magistral d'escacs Ciutat de Barcelona de 2007

El Magistral d'escacs Ciutat de Barcelona de 2007 fou un torneig d'escacs que va tenir lloc entre els dies 18 i 26 d'octubre del 2007, jugat al Casino de Barcelona. La mitjana d'Elo dels participants va ser de 2579. El Gran Mestre Hikaru Nakamura va dominar el torneig des de l'inici fins al final, malgrat el contratemps de la seva derrota contra el GM Josep Oms (amb 142 punts d'Elo menys).

## Classificació

    12è Magistral Ciutat de Barcelona (2007) ParticipantsRating12345678910Punts 1 Hikaru Nakamura2648*1½½1101118 2 Leinier Domínguez Pérez26830*½1½½1½116 3 Vugar Gaixímov2664½½*½½110½15,5 4 Aleksandr Beliavski2646½0½*1½11½½5,5 5 Michal Krasenkow26680½½0*½01114,5 6 Rafael Vaganian26000½0½½*01114,5 7 Josep Oms i Pallisé2506100011*½0½4 8 Miquel Illescas Córdoba25980½1000½*1½3,5 9 Marc Narciso Dublan254600½½0010*13 10 Jordi Fluvià Poyatos2508000½00½½0*1,5

## Referències

* ↑ «El MI Daniel Alsina, sorprendente vencedor del XIV Magistral Ciutat de Barcelona 2009» (en castellà). ajedrez21.com. [Consulta: 20 octubre 2014].

## Enllaços externs

* Pàgina web del Ciutat de Barcelona a la web de la FCE